stanford-oval/wikipedia huggingface dataset:
เหตุการณ์พายุหมุนนาร์กิส พ.ศ. 2551
ผลกระทบจากพายุหมุนนาร์กิส > พม่า > การประชามติว่าด้วยร่างรัฐธรรมนูญของพม่า

บทความหลัก: การประชามติว่าด้วยร่างรัฐธรรมนูญพม่า พ.ศ. 2551
ถึงแม้ว่าจะบังเกิดภาวะมหันตภัย แต่ในเบื้องแรกรัฐบาลทหารพม่าคงยืนยันว่าจะจัดให้มีการออกเสียงประชามติเกี่ยวกับร่างรัฐธรรมนูญพม่าตามที่กำหนดไว้ในวันเสาร์ที่ 10 พฤษภาคม พ.ศ. 2551 ไม่เปลี่ยนแปลง ซึ่งได้ก่อให้เกิดปฏิกิริยาต่อต้านจากทั้งพรรคฝ่ายค้านของพม่าเองและจากนานาชาติ ซึ่งหลังจากที่เผชิญการต่อต้านอย่างแรงจากหลายฝ่าย ก็ได้มีประกาศเลื่อนการประชามติเฉพาะนครย่างกุ้งและพื้นที่ประสบพิบัติภัยไปเป็น วันที่ 24 พฤษภาคม พ.ศ. 2551
การบรรเทาทุกข์จากนานาชาติสู่พม่า > สถานการณ์ทั่วไป > ความช่วยเหลือจากนานาชาติ

วันที่ 6 พฤษภาคม พ.ศ. 2551 ผู้แทนของรัฐบาลทหารพม่าที่รัฐนิวยอร์กได้ร้องขอความช่วยเหลือจากสหประชาชาติอย่างเป็นทางการสำหรับความเสียหายจากพายุหมุนนาร์กิสในประเทศตน ซึ่งนานาชาติล้วนพร้อมสนองอย่างเต็มที่
อย่างไรก็ดี รัฐบาลพม่าแสดงทีท่าไม่ยอมรับความช่วยเหลือจากนานาชาติ ซึ่งหลายประเทศได้เตรียมบริจาคเงินและเสบียงทั้งอาหารและยา ตลอดจนข้าวของที่จำเป็นอื่น ๆ สำหรับประเทศไทยเองได้เตรียมบริจาคเงินหนึ่งแสนดอลลาร์สหรัฐ เวชภัณฑ์สามสิบตัน และเสบียงอาหารสิบสองตันจากสภากาชาดไทย ซึ่ง นายไชยา สะสมทรัพย์ รัฐมนตรีว่าการกระทรวงสาธารณสุขยังได้จัดส่งเวชภัณฑ์ไปช่วยเหลือพม่าอีกสิบสี่รายการ มูลค่ากว่าสิบล้านบาท ตามคำสั่งของนายสมัคร สุนทรเวช นายกรัฐมนตรี นอกจากนี้ รัฐบาลไทยจะได้จัดส่งคณะแพทย์และพยาบาลเข้าไปช่วยเหลือยี่สิบคณะ กับทั้งหน่วยเคลื่อนที่เร็วในการปราบปรามโรคระบาดอีกยี่สิบหน่วย โดยนายกรัฐมนตรีกล่าวว่า "ถ้าพม่าไฟเขียวอนุญาตให้เข้าไปช่วยเหลือ ก็ได้รับความอนุเคราะห์จากกองทัพอากาศ โดยใช้เครื่องบินซี-130 ขน (คณะและหน่วยทางการแพทย์) ไป ไทยจะพรวดพราดไปไม่ได้ ต้องแจ้งให้ทางโน้นรับทราบก่อน" ซึ่งต่อมาในวันที่ 7 พฤษภาคม 2551 เครื่องบินลำดังกล่าวพร้อมด้วยบริวารได้รับอนุญาตให้ลงจอด ณ นครย่างกุ้ง โดยได้บรรทุกน้ำดื่มและอุปกรณ์การก่อสร้างขนาดเบาเป็นการเพิ่มเติมไปด้วย
การบรรเทาทุกข์จากนานาชาติสู่พม่า > สถานการณ์ทั่วไป > การปิดกั้นความช่วยเหลือจากนานาชาติ

ปัญหามีว่า รัฐบาลทหารพม่าไม่ยอมรับความช่วยเหลือจากชาติและองค์กรใด ๆ และไม่อนุมัติบัตรผ่านแดนให้แก่ชนต่างด้าว ถึงแม้ว่าบุคคลเหล่านั้นประสงค์จะเดินทางเข้าไปในประเทศเพื่อให้ความช่วยเหลือก็ตาม
อนึ่ง บ่ายวันที่ 8 พฤษภาคม 2551 ตามเวลาในประเทศไทย รัฐบาลพม่าอนุญาตให้กลุ่มเที่ยวบินจากอิตาลีซึ่งบรรทุกเครื่องบรรเทาทุกข์และเจ้าหน้าที่สนามจากองค์การสหประชาชาติลงจอด ณ สนามบินย่างกุ้งแล้ว กระนั้น เจ้าหน้าที่และเครื่องบรรเทาทุกข์จากนานาชาติส่วนใหญ่ยังคงค้างอยู่ในประเทศไทยและสนามบินย่างกุ้งเพื่อรอความยินยอมจากรัฐบาลพม่าอย่างเป็นทางการ บรรดาประเทศเหล่านี้วิตกกันว่าเสบียงอาหารและเสบียงยาอาจเน่าเสียก่อนรัฐบาลพม่าอนุญาตก็เป็นได้
วันที่ 9 พฤษภาคม 2551 รัฐบาลพม่ายอมรับความช่วยเหลือจากนานาชาติอย่างเป็นทางการเฉพาะเวชภัณฑ์ต่าง ๆ แต่ไม่อนุญาตให้บุคลากรต่างชาติเข้าไปปฏิบัติหน้าที่ในประเทศตน
นักวิเคราะห์ชาวสิงคโปร์อธิบายถึงสาเหตุที่รัฐบาลพม่ายังลังเลใจในการนี้อยู่ว่า เป็นเพราะรัฐบาลพม่ากำลังรอฟังคำทำนายจากโหรอยู่ ทั้งนี้ รัฐบาลทหารพม่ามีความเชื่อและเคารพอย่างฝังจิตฝังใจในโหร และการย้ายเมืองหลวงจากนครย่างกุ้งไปเป็นกรุงเนปิดอว์ใน พ.ศ. 2548 กับทั้งการสั่งให้เปลี่ยนการขับรถจากด้านซ้ายของถนนมาเป็นด้านขวาก็เป็นอีกการหนึ่งที่โหรพม่าแนะนำให้รัฐบาลกระทำ
การที่รัฐบาลพม่าไม่อนุญาตให้ต่างประเทศเข้าไปให้ความช่วยเหลือ ส่วนหนึ่งมาจากความที่รัฐบาลต้องการสร้างภาพให้ประชาชนมองว่าตนเป็นที่พึ่งและผู้ให้ความสงเคราะห์หนึ่งเดียว โดยรัฐบาลได้ติดป้ายชื่อบุคคลจากกองทัพบนของที่ได้รับบริจาคจากต่างชาติแทนที่ชื่อของผู้บริจาคที่แท้จริง ซึ่งก็เป็นอีกเหตุหนึ่งที่ทำให้การช่วยเหลือผู้ได้รับความเสียหายเป็นไปโดยล่าช้า
การบรรเทาทุกข์จากนานาชาติสู่พม่า > สถานการณ์ทั่วไป > แรงกดดันให้พม่าเปิดประเทศ

วันที่ 9 พฤษภาคม 2551 นายสมัคร สุนทรเวช นายกรัฐมนตรีแห่งประเทศไทย แถลงหลังจากได้รับการร้องขอจากนายเอริก จี. จอห์น (Eric G. John) เอกอัครรัฐทูตแห่งสหรัฐอเมริกาประจำประเทศไทย ว่าจะได้เยือนพม่าในวันที่ 11 พฤษภาคม เพื่อเจรจาให้พม่ายอมเปิดประเทศ และนายควินตัน ควาเย (Quinton Qquayae) เอกอัครราชทูตแห่งสหราชอาณาจักรประจำประเทศไทย แถลงว่าจะร่วมการเดินทางของนายสมัครด้วยเพื่อช่วยเจรจากับพม่าอีกแรงหนึ่งอย่างไรก็ดี รัฐบาลพม่าแถลงกลับโดยทันทีว่าขณะนี้ยังไม่พร้อมรับการเยือนของผู้ใด การเดินทางของนายสมัครจึงต้องยกเลิกไป และนายสมัครกล่าวว่าจะได้ส่งหนังสือเจรจาให้แก่พม่าให้ภายหลัง
เย็นวันเดียวกันนั้น นายริชาร์ด ฮอร์เซย์ (Richard Horsey) ผู้แทนสหประชาชาติประจำประเทศไทย แถลงในกรุงเทพมหานครว่า ขอให้พม่ารับความช่วยเหลือจากนานาชาติโดยไม่ชักช้า เพราะพายุอีกลูกหนึ่งอันมีความรุนแรงเสมอพายุหมุนนาร์กิสกำลังเข้าโจมตีพม่าตามกำหนดการณฺ์พายุกระหน่ำมหาสมุทรอินเดียตอนเหนือ ประจำปี 2551 พายุลูกดังกล่าวย่อมส่งผลให้สถานการณ์เลวร้ายลงไปอีก
การบรรเทาทุกข์จากนานาชาติสู่พม่า > รายการความช่วยเหลือ > จากภาครัฐ

ต่อไปนี้เป็นรายการความช่วยเหลือที่รัฐบาลทหารพม่ายอมรับแล้ว
| ประเทศ | ความช่วยเหลือ |
| --- | --- |
 กรีซ: มอบเงิน 200,000 ดอลลาร์สหรัฐ เวชภัณฑ์ และการบรรเทาทุกข์อื่น ๆ ตามมนุษยธรรม
 แคนาดา: อนุมัติเงินช่วยเหลือเร่งด่วนจำนวน 2,000,000 ดอลลาร์สหรัฐ
 จีน: มอบเงิน 5,300,000 ดอลลาร์สหรัฐและเครื่องยังชีพจำนวนหนึ่ง
 ญี่ปุ่น: เครื่องกำเนิดไฟฟ้าและเต็นท์มูลค่ายี่สิบแปดล้านเยน 
 เดนมาร์ก: มอบเงิน 103,600 ดอลลาร์สหรัฐ
 ตุรกี: มอบเงิน 1,000,000 ดอลลาร์สหรัฐ
 ไทย: มอบเงิน 100,000 ดอลลาร์สหรัฐ เวชภัณฑ์สามสิบตัน เสบียงอาหารสิบสองตัน และอุปกรณ์การก่อสร้างขนาดเบา
 นอร์เวย์: มอบเงินสด 1,960,000 ดอลลาร์สหรัฐ 
 นิวซีแลนด์: มอบเงิน 1.5 ล้านนิวซีแลนด์ดอลลาร์ (1.15 ล้านดอลลาร์สหรัฐ) 
 เนเธอร์แลนด์: มอบเงิน 1,000,000 ยูโร
 บรูไน: เครื่องยังชีพจำนวนหนึ่ง 
 บังกลาเทศ: อาหารและยารักษาโรค 20 ตัน
 เบลเยียม: มอบเงิน 250,000 ยูโร
 ฝรั่งเศส: มอบเงิน 3,100,000 ดอลลาร์สหรัฐ
 ฟลานเดอส์: มอบเงิน 100,000 ยูโร
 ฟินแลนด์: มอบเงิน 300,000 ยูโร 
 ฟิลิปปินส์: ยารักษาโรค
 มาเลเซีย: มอบเงิน 4,100,000 ดอลลาร์สหรัฐ
 เยอรมนี: มอบเงิน 3,000,000 ดอลลาร์สหรัฐ
 เวียดนาม: มอบเงิน 200,000 ดอลลาร์สหรัฐ
 สเปน: มอบเงิน 375,000 ดอลลาร์สหรัฐ
 สวิตเซอร์แลนด์: มอบเงิน 475,000 ดอลลาร์สหรัฐในเบื้องต้น
 สวีเดน: ให้การช่วยเหลือด้านระบบบำบัดน้ำและเครื่องยังชีพอื่น ๆ
 สิงคโปร์: 200,000 ดอลลาร์สหรัฐ 
 ออสเตรเลีย: มอบเงิน 3,000,000 ดอลลาร์ออสเตรเลีย 
 อินเดีย: มอบเครื่องยังชีพ 72 ตัน ตลอดจนเต็นท์ และเสบียงอาหารอีกจำนวนหนึ่ง
 อินโดนีเซีย: มอบเงินสด 1,000,000 ดอลลาร์สหรัฐ ตลอดจนเสบียงอาหารและเสบียงยาอีกจำนวนหนึ่ง
 ไอร์แลนด์: มอบเงิน 1,500,000 ดอลาร์สหรัฐ
 ฮังการี: อาหาร ยารักษาโรค มูลค่า 300,000 ดอลาร์สหรัฐ
 สหภาพยุโรป: มอบเงิน 3,000,000 ดอลลาร์สหรัฐ
 สหรัฐ: รัฐบาลกลางมอบเงิน 3,250,000 ดอลลาร์สหรัฐ 
 สหราชอาณาจักร: มอบเงิน5,000,000 ปอนด์ 
 เช็กเกีย: มอบเงิน 154,000 ดอลลาร์สหรัฐ
สถานเอกอัครรัฐทูตสหรัฐอเมริกา  ประจำประเทศพม่า (U.S. embassy in Burma): ได้อนุมัติเงิน 250,000 ดอลลาร์สหรัฐเพื่อช่วยเหลือพม่า
สำนักงานเพื่อการพัฒนาระหว่างประเทศแห่งสหรัฐอเมริกา  (United States Agency for International Development): มอบเงิน 3,000,000 ดอลลาร์สหรัฐ
การบรรเทาทุกข์จากนานาชาติสู่พม่า > รายการความช่วยเหลือ > จากภาคเอกชน

กองทุนเยาวชนแห่งสหประชาชาติ จากนครนิวยอร์ก : เจ้าหน้าที่ของกองทุนได้เข้าถึงประเทศพม่าเมื่อวันที่ 7 พฤษภาคม พ.ศ. 2551 และกำลังปฏิบัติการ ดูรายละเอียดเกี่ยวกับการรับบริจาค เก็บถาวร 2008-07-19 ที่ เวย์แบ็กแมชชีน
คณะพหุศาสตราจารย์ฝ่ายเอกคริสตเทวนิยมเพื่อการบริการสาธารณะ (Unitarian Universalist Service Committee) : ได้ร่วมกับสมาคมพหุศาสตราจารย์ฝ่ายเอกคริสตเทวนิยม (Unitarian Universalist Association) ให้การช่วยเหลือด้านทุนทรัพย์และด้านมนุษยธรรมแก่ผู้ประสบพิบัติภัยในพม่า ดูรายละเอียดเกี่ยวกับการรับบริจาค เก็บถาวร 2008-05-09 ที่ เวย์แบ็กแมชชีน
ประเทศอิสราเอล : ภาคเอกชนได้ร่วมกันมอบเงินหนึ่งแสนดอลลาร์สหรัฐ ตลอดจนเสบียงอาหารและเสบียงยาอีกจำนวนหนึ่ง
มูลนิธิกาชาดและสมาคมโสมเสี้ยวแดงระหว่างประเทศ (Mouvement international de la Croix-Rouge et du Croissant-Rouge) : มอบเงิน 1,890,000 ดอลลาร์สหรัฐ
สหกรณ์ระหว่างประเทศเพื่อการช่วยเหลือและเยียวยาทุกแห่งหน (Cooperative for Assistance and Relief Everywhere) หรือ แคร์ (CARE) จากกรุงเจนีวา : ถึงแม้ว่าสำนักงานสาขาของแคร์ในนครย่างกุ้งจะถูกพายุหมุนนาร์กิสถล่มราบ แต่ก็แถลงว่ายังสามารถปฏิบัติ "การช่วยเหลือและเยียวยาทุกแห่งหน" ในพม่าต่อไปได้ ดูรายละเอียดเกี่ยวกับการรับบริจาค เก็บถาวร 2008-05-26 ที่ เวย์แบ็กแมชชีน
องค์กรกาชาดแห่งสหภาพพม่า (Myanmar Red Cross) : ได้ประกาศขอความช่วยเหลือเป็นการด่วนแทนชาวพม่าผ่านทางเว็บไซต์ขององค์การกาชาดกลางเมื่อวันที่ 6 พฤษภาคม พ.ศ. 2551 และขณะเดียวกันก็กำลังให้การช่วยเหลือผู้เสียหาย ดูรายละเอียดเกี่ยวกับการรับบริจาค เก็บถาวร 2008-05-11 ที่ เวย์แบ็กแมชชีน
องค์กรการกุศลแห่งสหราชอาณาจักรเพื่อการพิทักษ์เยาวชน (British charity Save The Children) : เป็นองค์กรเอกชนซึ่งมีสำนักงานสาขาในประเทศพม่า ได้จัดโครงการช่วยเหลือพม่าอย่างเต็มกำลัง (Full Scale Relief Effort) ตั้งแต่วันที่ 5 พฤษภาคม 2551 ดูรายละเอียดเกี่ยวกับการรับบริจาค เก็บถาวร 2008-05-26 ที่ เวย์แบ็กแมชชีน
องค์การโบสถ์โลก (World Church Service) : ได้เข้าไปร่วมช่วยเหลือชาวพม่ากับสภาโบสถ์แห่งสหภาพพม่า (Myanmar Council of Churches) ตั้งแต่วันที่ 5 พฤษภาคม พ.ศ. 2551 ดูรายละเอียดเกี่ยวกับการรับบริจาค เก็บถาวร 2008-05-26 ที่ เวย์แบ็กแมชชีน
องค์การแพทย์ไร้พรมแดน (Médecins Sans Frontières) จากกรุงปารีส : คณะแพทย์สนามขององค์การได้เข้าถึงประเทศพม่าเมื่อวันที่ 6 พฤษภาคม พ.ศ. 2551 และกำลังปฏิบัติการ ดูรายละเอียดเกี่ยวกับการรับบริจาค เก็บถาวร 2008-05-26 ที่ เวย์แบ็กแมชชีน
องค์การโลกาวิทัศน์ (World Vision Organisation) จากเมืองมอนโรเวีย (Monrovia) รัฐแคลิฟอร์เนีย : ซึ่งเป็นองค์การระหว่างประเทศของคริสต์ศาสนา มีจุดมุ่งหมาย "ช่วยเหลือเพื่อนมนุษย์ให้อยู่ดีมีสุข โดยเฉพาะเยาวชน" ได้จัดส่งเจ้าหน้าที่สนามหกร้อยคนเข้าไปให้การช่วยเหลือเมื่อวันที่ 7 พฤษภาคม พ.ศ. 2551 ดูรายละเอียดเกี่ยวกับการรับบริจาค
องค์การสากลเพื่อการเยียวยาทางตรง (Direct Relief International) จากเมืองซานตาบาร์บารา (Santa Barbara) รัฐแคลิฟอร์เนีย : ได้เข้าไปปฏิบัติการภาคสนามร่วมกับองค์กรและองค์การทั้งปวงตั้งแต่วันที่ 6 พฤษภาคม พ.ศ. 2551
การบรรเทาทุกข์จากนานาชาติสู่พม่า > รายการความช่วยเหลือ > พระมหากรุณาธิคุณจากสมเด็จพระบรมโอรสาธิราชฯ สยามมกุฎราชกุมาร

วันที่ 14 พฤษภาคม พ.ศ. 2551 สมเด็จพระบรมโอรสาธิราชฯ สยามมกุฎราชกุมาร ทรงพระกรุณาโปรดเกล้าโปรดกระหม่อม พระราชทานสิ่งของบรรเทาทุกข์ อันได้แก่ ผลิตภัณฑ์ของสมาชิกและกลุ่มแม่บ้านเกษตรกรโครงการสายใยรักแห่งครอบครัว ในพระราชูปถัมภ์ฯ ประกอบด้วยอาหาร และเครื่องอุปโภคที่จำเป็น ได้แก่ ผ้าห่ม ผ้าโสร่ง ผ้าขาวม้า ยาหม่อง ยาดม แชมพู และสบู่ ทั้งนี้ ทรงพระกรุณาโปรดเกล้าโปรดกระหม่อมให้สำนักงานโครงการสายใยรักแห่งครอบครัว วังศุโขทัย ร่วมกับแม่บ้านสมาชิกสายใยรักแห่งครอบครัว และหน่วยบัญชาการถวายความปลอดภัยรักษาพระองค์ ดำเนินการจัดสิ่งของบรรจุหีบห่อ โดยมีภาษาอังกฤษและภาษาพม่ากำกับ เพื่อบ่งบอกชนิดและประเภทของสิ่งของพระราชทานอย่างชัดเจน พร้อมกันนี้ ได้มีพระราชบัณฑูรให้กระทรวงสาธารณสุข เป็นแกนหลักในการประสานงานจัดหน่วยแพทย์พระราชทานในพระองค์ ไปช่วยเหลือผู้ประสบภัยโดยเร็ว
อนึ่ง การพระราชทานสิ่งของดังกล่าว ทรงใช้พระราชทรัพย์ส่วนพระองค์จัดซื้อจากกลุ่มแม่บ้านเกษตรกร อันนับเป็นพระราโชบายที่ได้ประโยชน์หลายสถาน กล่าวคือ ราษฎรไทยได้มีรายได้จากการจำหน่ายผลิตภัณฑ์ให้แก่โครงการสายใยรัก ในพระราชูปถัมภ์ฯ และราษฎรพม่าก็ได้รับสิ่งของช่วยเหลือบรรเทาทุกข์ที่มีคุณภาพและตรงกับความต้งอการ ในขณะเดียวกัน ยังเป็นการกระชับสัมพันธไมตรีระหว่างประเทศระหว่างประเทศให้แน่นแฟ้นยิ่งขึ้นอีกด้วย
จากนั้น ในวันที่ 17 พฤษภาคม พ.ศ. 2551 กระทรวงสาธารณสุข จึงได้ส่งหน่วยแพทย์พระราชทานในสมเด็จพระบรมโอรสาธิราชฯ สยามมกุฎราชกุมาร จำนวน 30 คน พร้อมเครื่องมือผ่าตัด ยา และเวชภัณฑ์ ขึ้นเครื่องบิ่นซี-130 ของกองทัพอากาศ ไปประเทศพม่า เพื่อช่วยเหลือผู้ประสบภัยพิบัติจากพายุไซโคลนนาร์กิสเป็นเวลา 2 สัปดาห์
แม้ขณะนั้น รัฐบาลพม่าจะยังแสดงท่าทีปฏิเสธความช่วยเหลือจากนานาประเทศด้วยเหตุผลหลายประการ แต่ด้วยเหตุที่ผู้ประสบภัยชาวพม่ากำลังประสบปัญหาด้านสุขภาพอนามัยอย่างรุนแรง ประกอบกับได้คำนึงถึงพระราชไมตรีของพระราชวงศ์ไทยและไมตรีจิตของประชาชนชาวไทยที่มีต่อชาวพม่า จึงอนุญาตให้ประเทศไทยส่งแพทย์และพยาบาล เข้าไปช่วยเหลือด้านการแพทย์แก่ประชาชนชาวพม่าได้เป็นกรณีพิเศษ
การเดินทางไปครั้งนี้ เป็นการทำงานร่วมกันระหว่างคณะแพทย์ไทยและคณะแพทย์ของประเทศพม่า คณะแพทย์ที่ไปสามารถให้บริการตรวจรักษาผู้ป่วยได้ทั้งในสถานพยาบาล และเคลื่อนที่ไปให้บริการในพื้นที่ประสบภัยต่าง ๆ แบ่งการทำงานออกเป็น 4 กลุ่ม ตรวจรักษาผู้ป่วยทั่วไปได้ประมาณวัน 800 ถึง 1,000 ราย ผ่าตัดใหญ่ได้วันละประมาณ 20 ถึง 30 ราย และนอกจากคณะแพทย์ชุดแรกแล้ว สมเด็จพระบรมโอรสาธิราชฯ สยามมกุฎราชกุมาร ยังทรงพระกรุณาโปรดเกล้าโปรดกระหม่อมให้เตรียมหน่วยแพทย์เคลื่อนที่ คณะควบคุมป้องกันโรคที่มีประสบการณ์พร้อมเวชภัณฑ์และวัสดุอุปกรณ์ อีกกว่า 100 คน เป็นคณะที่ 2 ซึ่งสามารถเดินทางเข้าช่วยเหลือทันทีเมื่อประเทศพม่าร้องขอเพิ่มเติม
การบรรเทาทุกข์จากนานาชาติสู่พม่า > รายการคำบรรเทาทุกข์

ประเทศไทย : พระบาทสมเด็จพระปรมินทรมหาภูมิพลอดุลยเดช ประมุขแห่งรัฐ นายสมัคร สุนทรเวช นายกรัฐมนตรี และนายนพดล ปัทมะ รัฐมนตรีว่าการกระทรวงการต่างประเทศ มีพระราชสารและสารลงวันที่ 6 พฤษภาคม 2551 ไปถึงพลเอกอาวุโสตาน ฉ่วย ประธานสภาสันติภาพและการพัฒนาแห่งสหภาพพม่า แสดงความเสียพระราชหฤทัยและเสียใจในนามประชาชนชาวไทยต่อเหตุการณ์พายุหมุนนาร์กิสในพม่า
แหล่งข้อมูลอื่น

ชาวพม่าตายนับแสนเหตุพายุไซโคลนถล่ม - วิกิข่าว (อังกฤษ)
ชาวพม่าตายสามร้อยห้าสิบเอ็ดรายเหตุพายุไซโคลนถล่ม - วิกิข่าว (อังกฤษ)
รายงานความเสียหายโดยสถานีโทรทัศน์บีบีซี (อังกฤษ)
ทิศทางการเคลื่อนไหวของพายุหมุนนาร์กิส (อังกฤษ)
ภาวะฝนตกจากพายุหมุนนาร์กิส ตรวจวัดโดยคณะตรวจวัดปริมาณฝนตกในเขตร้อนแห่งองค์การนาซา (Tropical Rainfall Measuring Mission)
(บน) สภาพภูมิประเทศของพม่าก่อนเกิดพายุ และ (ล่าง) หลังเกิดพายุ
ภาคอิรวดีซึ่งได้รับผลกระทบมากที่สุด
ท่าอากาศยานอินส์บรุค

ท่าอากาศยานอินส์บรุค (เยอรมัน: Flughafen Innsbruck; อังกฤษ: Innsbruck Airport) (IATA: INN, ICAO: LOWI) หรือชื่อเรียกในท้องถิ่นว่า ท่าอากาศยานเครนบิทเทน (Kranebitten Airport) เป็นท่าอากาศยานนานาชาติที่ใหญ่ที่สุดในรัฐทิโรล ทางตะวันตกของประเทศออสเตรีย อยู่ห่างจากใจกลางเมืองอินส์บรุคประมาณ 4 กิโลเมตร (2+1⁄2 ไมล์)
ท่าอากาศยานอินส์บรุคเปิดทำการเมื่อปี ค.ศ. 1925  ให้บริการเที่ยวบินระดับภูมิภาครอบ ๆ เทือกเขาแอลป์ เที่ยวบินระหว่างประเทศเฉพาะฤดูกาลไปยังจุดหมายปลายทางอื่น ๆ ในยุโรป ในช่วงฤดูหนาว จำนวนผู้โดยสารจะเพิ่มขึ้นอย่างมาก เนื่องจากมีนักเล่นสกีเดินทางมายังภูมิภาคนี้เป็นจำนวนมาก
ภาพรวม

อาคารผู้โดยสารไม่มีสะพานเทียบเครื่องบิน (jet bridge) แต่จะใช้บันไดเคลื่อนที่หรือบันไดของเครื่องบินเองสำหรับการขึ้นเครื่อง และสามารถรองรับเครื่องบินได้จนถึงขนาดของโบอิง 767
ท่าอากาศยานอินส์บรุคเป็นที่รู้จักกันดีว่ามีการเข้าถึงที่ยากลำบากเนื่องจากภูมิประเทศโดยรอบ จึงมีการห้ามเครื่องบินบางประเภทปฏิบัติการบินที่สนามบินแห่งนี้
การเข้าใกล้และการลงจอดเป็นกระบวนการที่ซับซ้อนมาก เนื่องจากเทือกเขาแอลป์สร้างกระแสลมที่เลวร้าย ซึ่งนักบินต้องรับมือตลอดกระบวนการ และสนามบินนี้เป็นสนามบินประเภท C ซึ่งเป็นสนามบินที่มีปัญหาพิเศษ นักบินต้องได้รับการฝึกอบรมพิเศษก่อนปฏิบัติการ การเข้าใกล้หรือขึ้นบินทางฝั่งตะวันออกของรันเวย์จะพาดตัวเมืองชั้นในที่ระดับความสูงค่อนข้างต่ำ
ท่าอากาศยานนอินส์บรุคเป็นสนามบินหลักของไทโรเลียนแอร์เวย์ (Tyrolean Airways) และเวลคัมแอร์ (Welcome Air) จนกระทั่งหยุดดำเนินการ แต่ฝ่ายเทคนิคของไทโรเลียนแอร์เวย์ยังคงอยู่ที่นี่
ท่าอากาศยานอินส์บรุคยังเคยเป็นที่ตั้งของสำนักงานใหญ่ของแอร์แอลป์ (Air Alps) ด้วย
สายการบินและจุดหมายปลายทาง

สายการบินต่อไปนี้ให้บริการเที่ยวบินปกติและเที่ยวบินเช่าเหมาลำที่ท่าอากาศยานอินส์บรุค:
| สายการบิน | จุดหมายปลายทาง   |
| --- | --- |
อีเจียนแอร์ไลน์: เฉพาะฤดูกาล: เอเธนส์
แอร์โดโลมิติ: แฟรงก์เฟิร์ต
แอร์ฟรานซ์: เฉพาะฤดูกาล: ปารีส–ชาร์ล เดอ โกล
ออสเตรียนแอร์ไลน์: เวียนนา   เฉพาะฤดูกาล: อัมสเตอร์ดัม, เบอร์ลิน
อาวันติแอร์: เช่าเหมาลำเฉพาะฤดูกาล: กาลบี
บริติชแอร์เวย์: เฉพาะฤดูกาล: ลอนดอน–แกตวิก, ลอนดอน–ฮีทโธรว์
อีซี่ย์เจ็ต: ลอนดอน–แกตวิก   เฉพาะฤดูกาล: บริสตอล, ลอนดอน–ลูตัน, แมนเชสเตอร์
ยูโรวิงส์: เฉพาะฤดูกาล: ฮัมบวร์ค, สต็อกโฮล์ม–ออลันดา   เช่าเหมาลำเฉพาะฤดูกาล: โคเปนเฮเกน, ฮีราคลีออน, คอส, ลาเมเซีย แตร์เม, ปัลมามาจอร์กา, โรดส์
ไอซ์แลนด์แอร์: เฉพาะฤดูกาล: เรคยาวิก–เคฟลาวิก
เจ็ตทูด็อทคอม: เบอร์มิงแฮม, บริสตอล, แมนเชสเตอร์   เฉพาะฤดูกาล: เอดินบะระ, ลอนดอน–สแตนสเต็ด
มาราธอนแอร์ไลน์: เช่าเหมาลำเฉพาะฤดูกาล: คัลยารี, กาลามาตา, คาวาลา, เคฟาโลเนีย, เปรเวซา/เลฟกาดา, เทสซาโลนีกี
สแกนดิเนเวียนแอร์ไลน์: เฉพาะฤดูกาล: สต็อกโฮล์ม–ออลันดา
ทรานเซเวีย: อัมสเตอร์ดัม   เฉพาะฤดูกาล: บรัสเซลส์, ไอนด์โฮเวน, รอตเทอร์ดาม/เดอะเฮก
ทียูไอแอร์เวย์: เฉพาะฤดูกาล: เบอร์มิงแฮม, บริสตอล, ดับลิน, เอดินบะระ, ลอนดอน–แกตวิก, ลอนดอน–ลูตัน, ลอนดอน–สแตนสเต็ด, แมนเชสเตอร์, นิวคาสเซิลอะพอนไทน์
ทียูไอฟลายเบลเยียม: เฉพาะฤดูกาล: แอนต์เวิร์ป
สถิติ

| ปี (ค> ศ.) | ผู้โดยสารทั้งหมด | ร้อยละ |
| --- | --- | --- |
| 2007 | 859,832 |  |
| 2008 | 969,474 |  12.8 |
| 2009 | 956,972 |  1.3 |
| 2010 | 1,033,512 |  8.0 |
| 2011 | 997,020 |  3.5 |
| 2012 | 930,850 |  6.6 |
| 2013 | 981,118 |  5.4 |
| 2014 | 991,356 |  1.0 |
| 2015 | 1,001,255 |  1.0 |
| 2016 | 1,006,738 |  0.6 |
| 2017 | 1,092,547 |  8.5 |
| 2018 | 1,119,347 |  2.4 |
| 2019 | 1,144,471 |  2.2 |
ดูเพิ่ม

การคมนาคมในประเทศออสเตรีย
รายชื่อท่าอากาศยานในประเทศออสเตรีย
มุมมองทางอากาศของสนามบินและภูเขาโดยรอบ
ลานจอดในช่วงฤดูหนาว
โถงผู้โดยสารขาออกและขาเข้า
บริเวณประตูขึ้นเครื่อง
ผักแว่น

| ผักแว่น |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Pteridophyta
ชั้น:: Pteridopsida
อันดับ:: Salviniales
วงศ์:: Marsileaceae
สกุล:: Marsilea
สปีชีส์:: M.  crenata
ชื่อทวินาม
Marsilea crenata C.Presl

ผักแว่น หรือผักใบบัวบก เล็ก(ชื่อวิทยาศาสตร์: Marsilea crenata) เป็นเฟินน้ำชนิดหนึ่ง มีอายุหลายปี พบได้ทั่วไปในภูมิภาคเอเชียตะวันออกเฉียงใต้ จัดอยู่ในวงศ์ Marsileaceae สกุล Marsilea มีลักษณะเป็นเหง้าเถาเลื้อยไปตามผิวดินหรือผิวน้ำหรือโคลนเลน พบเห็นได้ทั่วไปตามริมน้ำหรือพื้นดินที่มีน้ำขังแฉะ สามารถนำมากินเป็นผักสด มีคุณค่าทางอาหาร และยังมีสรรพคุณทางยา
ลักษณะทางพฤกษศาสตร์

ผักแว่นมีลักษณะจำแนกออกเป็นส่วนต่าง ๆ ดังนี้
ลำต้น – กลม มีขนสีน้ำตาลอ่อนปกคลุม ลำต้นอ่อนมีสีเขียว เมื่อแก่จะเปลี่ยนเป็นสีน้ำตาล
ใบ – เป็นใบประกอบ มีใบย่อยทั้งสี่ใบ รูปกรวยปลายมนเป็นรูปลิ่มคล้ายพัด มีเส้นใบแบบ dichotomous คล้ายบัวแฉก ขนาดใบกว้าง 0.6–1.5 เซนติเมตร ยาว 0.8–1.9 เซนติเมตร โคนใบสอบ ขอบใบและแผ่นใบเรียบหรือหยักเล็กน้อย ไม่มีขน แผ่นใบจะงอกกออกจากตรงกลางตำแหน่งเดียวกัน 3–5 ใบ ทำให้ใบทั้งหมดรวมกันเป็นลักษณะกลม
ก้านใบ – ยาว 4.5–15 เซนติเมตร ใบย่อยไม่มีก้านใบ มี Sporocarp ลักษณะรีคล้ายเมล็ดถั่วเขียว ออกที่โคนก้านใบขณะอ่อนมีสีขาว เมื่อแก่จะเป็นสีน้ำตาลเข้มเกือบดำ
ดอกช่อ – ออกที่ซอกใบ ขนาดเล็ก 2–3 ดอก กลีบดอกสีม่วง ผลแห้ง แตกได้เป็นดอกสมบูรณ์ bySand
ประโยชน์

ใช้เป็นยาภายนอก รักษาแผลเปื่อย แผลไฟไหม้น้ำร้อนลวก โดยใช้ใบสด 1 กำมือ ล้างให้สะอาด ตำละเอียด คั้นเอาน้ำทาบริเวณแผล สารที่ออกฤทธิ์คือ กรด Madecassic, Asiatic acid และ Asiaticoside acid ซึ่งช่วยสมานแผล เร่งการสร้างเนื้อเยื่อ ระงับการเจริญเติบโตของเชื้อแบคทีเรีย ที่ทำให้เกิดหนองและลดการอักเสบ
น้ำต้มใบสด : รสจืดเย็นฝาดหวานเล็กน้อย สมานแผลในปากและลำคอ ดื่มระงับอาการร้อนในกระหายน้ำ ขับปัสสาวะ แก้ท้องเสีย
ในประเทศไทย โดยเฉพาะภาคอีสาน ผักแว่นมักนำมากินเป็นผักสดกับน้ำพริก หรือเป็นเครื่องเคียงกับอาหารชนิดต่าง ๆ โดยสามารถนำมากินสดได้ทั้ง ใบอ่อน ก้านใบ และยอดอ่อน หรือนำมาปรุงเป็นอาหารรูปแบบอื่น ๆ เช่น แกงผักแว่น ผัดเผ็ดหมูผักแว่น
ในประเทศอินโดนีเซีย โดยเฉพาะในเมืองสุราบายา มักนำผักแว่นเสิร์ฟพร้อมกับมันเทศและเพเซล (Pecel) ซึ่งเป็นซอสเผ็ดทำจากถั่วลิสงของอินโดนีเซีย
ชาวเขาเผ่าเมี่ยน (เย้า) ใช้ผักแว่นทั้งต้น ต้มน้ำดื่ม เพื่อแก้เจ็บคอ แก้เสียงแหบ
| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 627.6 กิโลจูล (150.0 กิโลแคลอรี)

ไขมัน: 1.2 ก.
 

โปรตีน: 1 ก.
 

แร่ธาตุ
แคลเซียม: (4%) 37 มก.
เหล็ก: (27%) 3.5 มก.
ฟอสฟอรัส: (9%) 66 มก.
 

 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่
ชื่อท้องถิ่น

ผักแว่นมีชื่อเรียกในแต่ละท้องถิ่นดังนี้
ภาคเหนือ/อีสาน/กลาง – ผักแว่น
ภาคใต้ – ผักลิ้นปี่
ชาวกะเหรี่ยง (ภาคเหนือ) – หนูเต๊าะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ผักแว่น
ลักษณะทางพฤกษศาสตร์ของผักแว่น
วิทยาลัยพยาบาลบรมราชชนนี ตรัง

| --- | --- |

คติพจน์: สถาบันอุดมศึกษาทางการพยาบาลชั้นนำในอาเซียน มุ่งสู่การสร้างสรรค์และนวัตกรรม
สังกัดการศึกษา: คณะพยาบาลศาสตร์ สถาบันพระบรมราชชนก
ผู้อำนวยการ: นางสาวดวงใจ เปลี่ยนบำรุง
ที่ตั้ง: 91 ถนนโคกขัน ตำบลทับเที่ยง อำเภอเมืองตรัง จังหวัดตรัง 92000
เว็บไซต์: http://www.bcnt.ac.th
วิทยาลัยพยาบาลบรมราชชนนี ตรัง เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข
ประวัติ

วิทยาลัยพยาบาลบรมราชชนนี ตรัง  เป็นสถาบันอุดมศึกษา สังกัดสถาบันพระบรมราชชนก  กระทรวงสาธารณสุข  ตั้งอยู่เลขที่ ๙๑  ถนนโคกขัน  ตำบลทับเที่ยง อำเภอเมือง  จังหวัดตรัง  เป็นวิทยาลัยพยาบาลที่ก่อตั้งขึ้นเป็นอันดับที่ ๒๓  ในจำนวน ๒๙ แห่ง  เดิมสังกัดกองงานวิทยาลัยพยาบาล  ต่อมากระทรวงสาธารณสุขได้มีนโยบายรวมกองงานวิทยาลัยพยาบาลเข้ากับกองฝึกอบรมเรียกชื่อใหม่ว่า “สถาบันพัฒนากำลังคนด้านสาธารณสุข”   โดยพระบาทสมเด็จพระเจ้าอยู่หัวภูมิพลอดุลยเดช  พระราชทาน                นามใหม่ว่า “สถาบันพระบรมราชชนก”  สังกัดสำนักงานปลัดกระทรวงสาธารณสุข  กระทรวงสาธารณสุข
วิทยาลัยพยาบาลบรมราชชนนี ตรัง  ก่อตั้งขึ้นโดยดำริของ ฯพณฯ นายชวน  หลีกภัย  สมาชิกสภาผู้แทนราษฎรจังหวัดตรัง ด้วยเล็งเห็นถึงความสำคัญและความจำเป็นของการผลิตบุคลากรทางด้านสาธารณสุขที่มีคุณภาพเพื่อการให้บริการได้ครอบคลุมทั่วทุกจังหวัดของประเทศไทย  โดยเฉพาะภาคใต้แถบชายฝั่งอันดามัน  ตั้งแต่จังหวัดภูเก็ตลงมาจนถึงจังหวัดพัทลุง  ขณะนั้นยังไม่มีวิทยาลัยพยาบาล  และจังหวัดตรังเป็นพื้นที่เหมาะแก่การประสานงานกับจังหวัดอื่น ๆ  คณะผู้ริเริ่มดำเนินการประกอบด้วยบุคลากรหลายฝ่ายทั้งภาครัฐและเอกชน  รวมถึงประชาชนจังหวัดตรัง โดยฯพณฯ ชวน  หลีกภัย  ขณะนั้นดำรงตำแหน่งรัฐมนตรีว่าการกระทรวงศึกษาธิการ  ได้มีหนังสือลงวันที่ ๗ กุมภาพันธ์ พ.ศ. ๒๕๒๗  ไปยังรัฐมนตรีว่าการกระทรวงสาธารณสุข (นายมารุต  บุญนาค) เพื่อขอการสนับสนุนการจัดตั้งวิทยาลัยพยาบาล ซึ่งได้รับการเห็นชอบในหลักการแต่ยังไม่ได้รับการอนุมัติอย่างเป็นทางการ  ในขณะเดียวกันคณะผู้ริเริ่มยังคงดำเนินเรื่องตามขั้นตอนเรื่อยมา เช่น การจัดหาที่ดินที่เหมาะสมทั้งด้านที่ตั้ง  ความสะดวกปลอดภัย  คล่องตัวในการจัดการเรียนการสอน  ในที่สุดได้พื้นที่ก่อสร้างอาคาร จำนวน  ๑๙ ไร่เศษ ในราคา  ๗.๗  ล้านบาท โดยได้รับการสนับสนุนการเงินจากองค์การบริหารส่วนจังหวัดตรัง  จำนวน ๓.๕ ล้านบาท  เทศบาลเมืองตรัง จำนวน  ๔ ล้านบาท  และตระกูลจันทรสกุล  จำนวน ๒  แสนบาทถ้วน
ต่อมากระทรวงสาธารณสุขได้อนุมัติงบประมาณก่อสร้างอาคารเป็นงบผูกพัน  ๓  ปี                พ.ศ. ๒๕๓๐ – ๒๕๓๒ จำนวน  ๔๓  ล้านบาทเศษ     ระยะนั้นอาจารย์ผกา  เศรษฐจันทร์   ผู้อำนวยการ        กองงานวิทยาลัยพยาบาล  ได้ดำเนินการร่วมกับสำนักงานสาธารณสุขจังหวัดตรัง  ดำเนินการเกี่ยวกับ       การก่อสร้าง โดยเริ่มก่อสร้างเมื่อวันที่ ๑๔ กันยายน  ๒๕๓๑  ถึง  ๖  เมษายน ๒๕๓๓  จึงแล้วเสร็จ        ตามแผนการเปิดวิทยาลัยฯ
สมเด็จพระเทพรัตนราชสุดาฯ สยามบรมราชกุมารีทรงพระกรุณาเสด็จพระราชดำเนินเปิด “วิทยาลัยพยาบาลบรมราชชนนี ตรัง”  เมื่อวันที่ ๒๐ กันยายน ๒๕๓๓
กำเนิดเปิดรับนักศึกษาหลักสูตรประกาศนียบัตรพยาบาลศาสตร์ รุ่นแรก ในปีการศึกษา ๒๕๓๒  แต่เนื่องจากการก่อสร้างไม่แล้วเสร็จ จึงได้ฝากนักศึกษารุ่นแรกศึกษาที่วิทยาลัยพยาบาลบรมราชชนนี สงขลา  แล้วรับกลับมาศึกษาต่อที่วิทยาลัยพยาบาลบรมราชชนนี ตรัง  พร้อมกับเปิดรับนักศึกษารุ่นที่ ๒  ในปีการศึกษา ๒๕๓๓  เป็นต้นมา  ต่อมาในปีการศึกษา ๒๕๓๕  ได้เปิดรับนักศึกษาหลักสูตรประกาศนียบัตรพยาบาลศาสตร์ (ระดับต้น) อีก ๑ หลักสูตร ผลิตได้ ๗ รุ่น จึงปิดหลักสูตรในปีการศึกษา ๒๕๔๒  ตามนโยบายรัฐบาล   และเปิดหลักสูตรพยาบาลศาสตรบัณฑิต (ต่อเนื่อง ๒ ปี) ในปีการศึกษา ๒๕๔๒ ผลิตได้ ๘ รุ่น  จึงปิดหลักสูตรในปีการศึกษา ๒๕๕๑  และเปิดหลักสูตรพยาบาลศาสตรบัณฑิตเทียบเท่าปริญญาตรี (ต่อเนื่อง ๓ ปี) ภาคพิเศษ  ในปีการศึกษา ๒๕๔๕  ผลิตได้ ๑ รุ่น  จึงปิดหลักสูตร    ในปีการศึกษา ๒๕๔๘  ปัจจุบันวิทยาลัยพยาบาลบรมราชชนนี ตรัง  จัดการศึกษาหลักสูตรพยาบาลศาสตรบัณฑิต
หลักสูตร

หลักสูตรพยาบาลศาสตรบัณฑิต
สาขาพยาบาลศาสตร์
หลักสูตรประกาศนียบัตรผู้ช่วยพยาบาล(1ปี)
วิทยาลัยพยาบาลบรมราชชนนี สุราษฎร์ธานี

| --- | --- |
Boromarajonani College of Nursing Suratthani

สังกัดการศึกษา: คณะพยาบาลศาสตร์ สถาบันพระบรมราชชนก
ที่อยู่: 56/6 หมู่ที่ 2 ถนนศรีวิชัย ตำบลมะขามเตี้ย อำเภอเมือง จังหวัดสุราษฎร์ธานี
วิทยาลัยพยาบาลบรมราชชนนี สุราษฎร์ธานี เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข